《中秋望月次玉局翁韵二首 其二》
宋代·李纲

皎皎月华白，寥寥秋气清。
念我方远客，步月亭中行。
风露感我心，凄然入重扃。
谁家弄横笛，巧作断肠声。
独酌一壶酒，对此千里明。
人生但自适，何必四者并。
醉眼视万物，扰扰如浮萍。
得丧何须道，譬犹阴与晴。
节义太山重，富贵鸿毛轻。
我心与明月，照见万古情。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。